นพ.วรพล สุขีวัฒนา หมอความงามเจ้าของคลินิกดร.โทนี่
สิ่งที่ยึดมาตลอดการทำงานคือ ความซื่อสัตย์และจริงใจ,ความฝันและความตั้งใจเป็นแรงขับให้คนเราได้เดินตามฝันนั้นให้เป็นจริง เหมือนอย่าง นพ.วรพล สุขีวัฒนา หรือที่รู้จักกันในชื่อ ดร.โทนี่ หมอหนุ่มไฟแรงที่ไม่เคยหยุดนิ่ง พัฒนาตนเองให้ก้าวทันโลกและข้อมูลข่าวสาร,กว่าจะมาเป็นที่รู้จักในชื่อ ดร.โทนี่ นพ.วรพล หรือคนใกล้ชิดเรียกกันว่า หมอต้อง เล่าว่า ตนเกิดในครอบครัวนักธุรกิจ เป็นลูกชายคนโตของ นที สุขีวัฒนา และ สุวรรณา ตั้งเลาหวิเชียร ซึ่งทำธุรกิจนำเข้าอาหารทะเลแช่แข็ง และส่งตามร้านอาหารในเมืองไทยเป็นรายแรก มีน้องสาว 1 คน ตอนเด็กๆเป็นเด็กเรียนดี เลยคิดอยากจะเป็นหมอ เพราะคิดว่าเป็นอาชีพที่ได้ทำบุญช่วยเหลือคนอื่น ซึ่งได้บุญ และทำงานได้เงินด้วย พอเรียนจบจาก ร.ร.กรุงเทพคริสเตียนวิทยาลัย ก็สอบเข้าคณะแพทยศาสตร์ มหาวิทยาลัยสงขลานครินทร์ พอจบก็ได้มาเป็นหมออินเทิร์น หมอจบใหม่ใช้ทุนที่ โรงพยาบาลสมุทรปราการ จากนั้นก็ได้ไปศึกษาต่อปริญญาโท ที่มหาวิทยาลัยบอสตัน สหรัฐอเมริกา ทางด้านการแพทย์ และได้ไปศึกษาคอร์สสั้นๆ ที่ DERMATOLOGY HARVARD MEDICAL SCHOOL FELLOW IN COSMETIC UNIVERSITY OF MIAMI ด้วย พอเรียนจบก็ได้มาเป็นหมอในแผนกผิวหนังที่โรงพยาบาล BNH และ รพ.เปาโล จากนั้น ทางบริษัท ALLERGAN ในเมืองไทย เปิดรับผู้จัดการฝ่ายการแพทย์ จึงมาสมัคร เพราะอยากหาประสบการณ์ในด้านอื่นๆ ด้วย โดยทำงานที่นี่อยู่ปีกว่า จึงได้ออกมาตั้งคลินิกของตัวเองที่คริสตัลพาร์ค และทองหล่อ 16 ในชื่อ ดร.โทนี่,ช่วงทำงานที่ ALLERGAN ได้รู้จักหมอเก่งๆ ระดับโลก เราก็ได้รับความรู้ ได้เรียนรู้เทคนิคต่างๆในการฉีดโบท็อกซ์ และฟิลเลอร์ เหมือนเป็นการเรียนลัด เพราะเป็นสถานที่ที่มีหมอฝีมือระดับโลกมาฝึกและใช้โพรดักซ์ ทำให้ได้แลกเปลี่ยนความรู้ซึ่งกันและกัน อีกทั้งได้เรียนรู้เทคนิค วิธีการต่างๆ และยังได้บินไปดูงานต่างประเทศอยู่บ่อยๆ เพราะต้องไปอัพเดตตัวเองอยู่เสมอ ประสบการณ์การทำงานที่แตกต่างไปจากการเป็นหมอผมได้รู้วิธีการติดต่อกับคน การประสานงาน และประสบการณ์ต่างๆเหล่านี้ก็ได้นำมาใช้เมื่อมาเปิดคลินิกของตัวเอง คุณหมอต้องเล่าถึงสิ่งที่ได้มานอกเหนือจากการเป็นหมอด้วยความสามารถและฝีมือ ทำให้ หมอต้อง เป็นที่รู้จัก ไปพร้อมกับการได้รับรางวัล Gold level Botox and Filler จาก Allergan, Top legendary perfor mance award จากประเทศสหรัฐฯ และล่าสุดได้รับรางวัล Most number of procedures done in Asia Pacific จากประเทศฝรั่งเศส ซึ่งเป็นรางวัลที่ประสบความสำเร็จในการใช้เครื่องสลายไขมันด้วยความเย็นอีกด้วย,ในการทำงานผมภูมิใจที่ได้เห็นคนไข้มีความสุข มีความมั่นใจ มีชีวิตที่ดีขึ้น ซึ่งสิ่งที่ยึดมาตลอดการทำงานคือ ความซื่อสัตย์และความจริงใจ ไม่ว่าจะเป็นลูกน้อง พนักงาน หรือคนไข้ คนเรากินน้อย แต่กินนาน อย่าไปหลอกลวง ดีที่สุด ถ้าเรามีความจริงใจมุ่งประโยชน์ของคนไข้สูงสุด สิ่งอื่นๆก็จะตามมาเอง มีคนไข้ที่ดูแลกันจนกลายเป็นเพื่อน ซึ่งสิ่งเหล่านี้เงินซื้อไม่ได้นี่เป็นเคล็ดลับความสำเร็จของหมอหนุ่มคนนี้.
ความฝันและความตั้งใจเป็นแรงขับให้คนเราได้เดินตามฝันนั้นให้เป็นจริง เหมือนอย่าง นพ.วรพล สุขีวัฒนา หรือที่รู้จักกันในชื่อ ดร.โทนี่
วรพล สุขีวัฒนา,ดร.โทนี่,นที สุขีวัฒนา,สุวรรณา ตั้งเลาหวิเชียร,เจนเนอเรชั่น X,ผู้ชาย